**Când iubirea...**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când iubirea înfloreşte în tine, latent

Reverberând descătuşarea prin vorbe,

Când pârâuri de dor se adună-n torent

Defrişându-ţi timiditatea din verbe,

Când trupu-ţi de lavă musteşte în struguri

Clocotind în vâltoarea pornirii în joc,

Când în ochii-ţi sălbatici respiră noi muguri,

Iubito, să-i faci sclipitori în patimi de foc.

Când desculţi alergăm prin grădini de narcise

Lângă fluturii de vise ce dansează pe flori,

Când polenul se scurge din stamine încinse

Pestre lacrimi ferice ascune-n splendori,

Iar când noaptea îţi face ghirlande din stele,

Şi când luna ne alintă în gând pe-amândoi,

Porneşte degrabă în visele mele,

Iubito, să îmi faci din săruturi convoi.